**A Gundel Károly-díj adományozási rendjéről szóló szabályzat**

A Magyar Vendéglátók Ipartestülete, mint a Gundel Károly-díj alapítója, a díjban részesíthetők körét, ajelölés feltételeit, azadományozás folyamatát, a szavazás rendjét, a díj leírását, továbbá a díj visszavonását az alábbiak szerint határozza meg.

1. **A díjban részesíthetők köre**

A Gundel Károly-díj (a továbbiakban: díj) annak adományozható, aki a magyar vendéglátás területén Gundel Károly életútjának és gasztronómiai munkásságának példaértékű követője.

A díjban évente három személy részesülhet, beleérve az esetleges posztumusz adományozását is.

1. **Ajelölésfeltételei**

A Magyar Vendéglátók Ipartestülete a díjra jelölttel szemben az alábbi szempontokat veszi figyelembe:

* a magyar vendéglátás területén minimum 25 év kiemelkedően sikeres tevékenység végzése,
* feddhetetlen szakmai múlt és példamutató életút,
* a magyar vendéglátás történelmi hagyományainak ápolása és annak megújulásairánti elkötelezettség,
* a fiatal generáció szakmai fejlődésének, elhivatottságának támogatása,
* közreműködés a magyar vendéglátás népszerűsítésében
* amennyiben nem posztumusz díjra jelölik, akkor aláírt jelölő lappal rendelkezik.

A díj adományozására, a nyilvánosságra hozatal napját legalább 1 naptári hónappal megelőzően, a fenti elvárásokra figyelemmel a jelölt életútjának, illetve tevékenységének ismertetését tartalmazó indokolássalbárki – különösen szakmai szervezet vagy korábbi díjazott –jogosult javaslatot tenni a Magyar Vendéglátók Ipatestületénél.

1. **Az adományozás folyamata**

A díj adományozására érkezett javaslatokat a fent részletezett szempontok alapján a Magyar Vendéglátók Ipartestületének elnöksége megvizsgálja, hogy a jelölések a támasztott kritériumoknak megfelelnek-e, majd a jelölés feltételeinek megfelelő adatlapokat továbbítja a Kitüntetési Bizottság elé.

A Kitüntetési Bizottságota Magyar Vendéglátók Ipartestülete hívja össze minden év szeptember 22-re (Gundel Károly születésnapját megelőző napra), amelynek tagjai:

* a Magyar Vendéglátók Ipartestületének mindenkori elnöke,
* az alábbi szakmai szervezetek egy-egy képviselője,
* Magyar Cukrász Iparosok Országos Ipartestülete
* Magyar Éttermi Szövetség
* Magyar Nemzeti Gasztronómiai Szövetség
* Magyar Szállodák és Éttermek Szövetsége
* Magyar Vendéglátók Ipartestülete
* Magyarországi Rendezvényszervezők és – szolgáltatók Szövetsége
* Turisztikai és Vendéglátó Munkaadók Országos Szövetsége
* Magyar Éttermi Mesterek Klubja
* Chaine des RotisseursBaráti Asztaltársaság
* Magyar Bocuse d'Or Akadémia
* Stílusos Vidéki Éttermiség

Valamint

* a Gundel család egy képviselője,
* a Gundel Károly Vendéglátóipari és Idegenforgalmi Szakképző Iskola mindenkori igazgatója,
* a Budapesti Gazdasági Főiskola Kereskedelmi Vendéglátóipari és Idegenforgalmi Karának egy képviselője,
* a Magyar Kereskedelmi és Vendéglátóipari Múzeum egy képviselője.

A Kitüntetési Bizottság ülését a Magyar Vendéglátók Ipartestületének mindenkori elnöke vagy akadályoztatása estén egy képviselője vezeti.

A díj odaítéléséről a Kitüntetési Bizottsága felterjesztett jelölések közül meghatározott szavazási rend szerint dönt, és a díjazottak névsorát minden év szeptember 23-án sajtótájékoztató keretében hozza nyilvánosságra.

A díj ünnepélyes átadására a Magyar Vendéglátók Ipartestülete által évente megrendezésre kerülő díszvacsorán, illetve díszebéden kerül sor.

A posztumusz elismerés átvételére a Kitüntetési Bizottság által megjelölt hozzátartozó jogosult.

A díj ugyanazon személy részére újból nem adományozható.

1. **A szavazás rendje**

A Magyar Vendéglátók Ipartestületének elnöke a Kitüntetési Bizottságnak javaslatot tesz az adott évben adományozandó díjak számára, amelyről a tagok egyszerű szótöbbséggel döntenek. A Kitüntetési Bizottság tagjai az összes beérkezett,a kritériumrendszernek megfelelő jelöltből állólista(jelöltlista)alapján titkos szavazással döntenek a díj odaítéléséről. Minden tag legfeljebb az adott évben adományozandó díjak számával megegyező számú jelöltre adhat le egy-egy szavazatot - tehát max. 3-at az 1. körben -,majd a szavazatok összesítése után az 5 legtöbb szavazatot kapott személy nevét nyilvánosságra hozzák a jelenlévők előtt, s a szavazás 2. körében erre a legtöbb szavazatot kapott 5 személyre lehet csak voksolni. A díjban azok a személyek részesülhetnek (max. 3-an), akik az adományozandó díjak számát tekintve a legtöbb szavazatot kapták. Amennyiben valamely adományozandó díj esetében szavazategyenlőség alakul ki, akkor annak tekintetében újabb szavazásra kerül sor.  Ebben az esetben a még oda nem ítélt adott díjak tekintetében a tagok már csak egy személyre adhatnak le szavazatot, az első körben azonos támogatást szerzett jelöltek közül. A legtöbb szavazatot kapott jelölt vagy jelöltek részesülnek a díjban. Újbóli szavazategyenlőség esetén a szavazást annyiszor kell megismételni, amíg egyértelmű eredmény nem születik.

1. **A díj leírása**

A díj egy emlékplakettből, egy kitűzőből és egy kitüntető oklevélből áll.

1. **A díj visszavonása**

Amennyiben a díjazott személy az elismerésre – kivéve posztumusz – méltatlanná válik, attól a Magyar Vendéglátók Ipartestületea díjat visszavonja.

Méltatlanná válik a díjra az a személy, akit szándékos bűncselekmény miatt jogerősen szabadságvesztésre ítéltek.

1. **Záró rendelkezés**

Jelen szabályzatot a Magyar Vendéglátók Ipartestülete2014. július 15-i ülésén megtárgyalta és a Kitüntetési Bizottság tagjainak egyetértésével elfogadta.

A Magyar Vendéglátók Ipartestülete fenntartja magának a jogot arra, hogy a jelen szabályzatban foglaltakatértelmezze, és azokat a változó körülményekhez igazítva módosítsa. 2015. 06.17-i elnökségi ülésen hozott döntés értelmében a szabályzat a szavazás rendjében módosításra került.